**Mark Fisher** (\* 11. júl 1968 – † 13. január 2017), známy tiež pod blogovou prezývkou **K-punk**, bol britský spisovateľ, kritik, teoretik kultúry, filozof a učiteľ na katedre vizuálnej kultúry *Goldsmith University* v Londýne. Blogovanie pod prezývkou K-punk okolo roku 2000 mu prinieslo uznanie, rovnako ako jeho práce o radikálnej politike, hudbe a populárnej kultúre.

Vydal niekoľko kníh, medzi inými nečakaný hit *Kapitalistický realizmus: Neexistuje alternatíva?* (2009) a prispieval do publikácií ako *The Wire*, *Fact*, *New Statesman* a *Sight & Sound*. Bol spoluzakladateľom vydavateľstva Zero Books a neskôr Repeater Books.

Životopis
---------

V mladosti bol ovplyvnený hudobnými periodikami neskorých sedemdesiatych rokov, ktoré sa zaoberali hudbou, filmami, politiku a fikciou ako napríklad NME. V roku 1989 získal titul bakalára z angličtiny a filozofie na Hull University. O desať rokov neskôr na University of Warwick obhájil doktorát s prácou *Mŕtve konštrukty: Gotický materializmus a kybernetická teória/fikcia* (*Flatline Constructs: Gothic Materialism and Cybernetic Theory-Fiction*). Počas práce na svojom doktoráte založil interdisciplinárnu skupinu pod názvom *Útvar pre výskum kybernetickej kultúry* (the Cybernetic Culture Research Unit), ktorý bol spájaný s politickým akceleracionizmom a prácou filozofov ako Sadie Plant a Nick Land. Tu sa spriatelil a ovplyvnil producenta známeho ako Kode9, ktorý neskôr založil Hyperdub label. Na začiatku deväťdesiatych rokov patril k techno skupine s názvom Generácia-D (D-Generation).

Po desiatich rokoch pôsobenia na strednej škole (further education college) ako učiteľ filozofie v roku 2003 založil svoj blog o kultúrnej teórii. K-punk podľa kultúrneho kritika Simona Reynoldsa predstavoval centrum „súhvezdia blogov" na ktorých sa diskutovala populárna kultúra, politika, film a kritická teória na úrovni hodnej akademických diskurzov. Fisher využíval svoj blog ako „plátno" na ktorom vyjadroval myšlienky hodné akademického zamyslenia bez formálnych zábran a očakávaní, ktoré so sebou akademické prostredie prináša.

Neskôr bol externým prednášajúcim na Goldshmith College, zákazkový editor v Zero books, editor v  Interference: A Journal of Audio Culture and Edinburgh University Press's Speculative Realism series a zástupca editora v *The Wire*. V roku 2009 editoval zbierku kritických esejí o Michaelovi Jacksonovi. Taktiež vydal svoju prvú a najpopulárnejšiu knihu *Kapitalistický realizmus: Neexistuje alternatíva?* Toto dielo predstavuje analýzu ideologického dopadu neoliberalizmu na súčasnú kultúru. Jeho kontroverzná esej *Exiting the Vampire Castle* ho radí medzi prvých kritikov tvz. call-out culture. Fisherov argument spočíva v tom, že call-out culture vytvorila priestor v ktorom sú strach a vina všadeprítomnými a solidarita stáva nemožnou. Takáto atmosféra redukuje politické problémy na problémy morálnej stránky jednotlivcov namiesto ich riešenia kolektívnym konaním. V roku 2014 publikoval dielo *Duchovia môjho života: State o depresií, hauntológií a stratených budúcnostiach* (Ghosts of My Life: Writings on Depression, Hauntology and Lost Futures) predstavujúce zbierku esejí o podobných problémoch premýšľaných cez prizmu hudby, filmu a hauntológie.

Zomrel 13. januára 2017 ako štyridsaťosem-ročný, krátko pred vydaním jeho knihy *The Weird and The Eerie*. Jeho manželka potvrdila, že si vzal život.

Bibliografia
------------

* *The Resistible Demise of Michael Jackson* (editor). Winchester: Zero Books, 2009. ISBN 978-1846943485
* *Capitalist Realism: Is There No Alternative?*. Winchester: Zero Books, 2009. ISBN 978-1846943171
* *Ghosts of My Life: Writings on Depression, Hauntology and Lost Futures*. Winchester: Zero Books, 2014. ISBN 978-1780992266
* *Post-Punk Then and Now* (editor, s Gavinom Buttom a Kodwo Eshunom). London: Repeater Books, 2016. ISBN 978-1910924266
* *The Weird and the Eerie*. London: Repeater Books, 2017. ISBN 978-1910924389
* *k-punk: The Collected and Unpublished Writings of Mark Fisher (2004–2016)*. London: Repeater Books, 2018. ISBN 978-1910924389
* *Postcapitalist Desire: The Final Lectures* (s Mattom Colquhounom). London: Repeater Books, 2020. ISBN 9781913462482

Referencie
----------

1. 1 2  "Mark Fisher, influential music writer and theorist known as K-Punk, has died ", *Fact*, 14 January 2017
2. 1 2 3  "Mark Fisher's K-punk blogs were required reading for a generation" by Simon Reynolds, *The Guardian*, 18 January 2017
3. ↑  FISHER, Mark.. *Flatline constructs : Gothic materialism and cybernetic theory-fiction* [online]. University of Warwick, 1999. Dostupné online. Archivované 2010-12-24 z originálu.
4. ↑  FISHER, Mark. *Nick Land: Mind Games* [online]. 1 June 2011. Dostupné online.
5. 1 2   *Mark Fisher 1968–2017* [online]. [Cit. 2018-11-20]. Dostupné online.
6. ↑   D-Generation. *Melody Maker*. Dostupné online [cit. 2018-11-20].
7. ↑   Capitalist Realism and Neoliberal Hegemony: A Dialogue. *New Formations*, Winter 2013, s. 89–101 (at p. 90). DOI: 10.3898/neWF.80/81.05.2013.
8. ↑  FISHER, Mark. *Exiting the Vampire Castle* [online]. 22 November 2013. Dostupné online. Archivované 2018-02-04 z originálu.
9. ↑  Vansintjan, Aaron. (29 October 2017) "Beyond Bloodsucking", *openDemocracy*, Retrieved 23 November 2018.
10. ↑  Izaakson, Jen. (12 August 2017)‘Kill All Normies’ skewers online identity politics *Feminist Current*. Retrieved 23 November 2018.
11. ↑  "Capitalist Realism Author Mark Fisher Dies", *The Quietus*, 14 January 2017

Iné projekty
------------

Commons
* Spolupracuj na Commons Commons ponúka multimediálne súbory na tému **Mark Fisher**

Externé odkazy
--------------

* *An Extract From Mark Fisher's Ghosts Of My Life* [online]. thequietus.com, [cit. 2015-08-01]. Dostupné online.
* 2012 podcast discussion with Mark Fisher

Zdroj
-----

* *Tento článok je čiastočný alebo úplný preklad článku Mark Fisher na anglickej Wikipédii.*

Autoritné údaje: * BnF: 17858742b
* GND: 14058143X
* ISNI: 0000 0003 5566 1474
* LCCN: no2011196846
* NK ČR: mub2010584868
* VIAF: 107261862
* WorldCat: lccn-no2011196846